Max Verstappen (Red Bull) a fost de neoprit sâmbătă în Florida, dominând cursa de sprint şi obţinând primul loc pe grila de start pentru Marele Premiu de Formula 1 de la Miami. Triplul campion mondial en titre, care a obţinut al şaselea pole position în şase Grand Prix-uri în 2024, va fi marele favorit de duminică.
În cursa de sprint, lungă de 19 tururi, Verstappen a fost cronometrat cu timpul de 31 min. 31 sec. 383/1000. El i-a devansat pe monegascul Charles Leclerc (Ferrari), cu 3 sec. 371/000, dar şi pe coechipierul său Sergio Perez (Mexic) cu 5 sec. 095/1000.
Debutul cursei a fost marcat de un acroşaj în primul viraj, care a adus abandonul britanicului Lando Norris (McLaren) şi al canadianului Lance Stroll (Aston Martin).
În urma cursei de sprint, Max Verstappen conduce în clasamentul Campionatului Mondial al piloţilor cu 118 pct.
Iată grila de start pentru MP de la Miami:
Prima linie
Max Verstappen (Olanda/Red Bull)
Charles Leclerc (Monte Carlo/Ferrari)
Linia a 2-a
Carlos Sainz Jr (Spania/Ferrari)
Sergio Perez (Mexic/Red Bull)
Linia a 3-a
Lando Norris (Marea Britanie/McLaren-Mercedes)
Oscar Piastri (Australia/McLaren-Mercedes)
Linia a 4-a
George Russell (Marea Britanie/Mercedes)
Lewis Hamilton (Marea Britanie/Mercedes)
Linia a 5-a
Nico Hulkenberg (Germania/Haas-Ferrari)
Yuki Tsunoda (Japonia/Racing Bulls-Red Bull)
Linia a 6-a
Lance Stroll (Canada/Aston Martin-Mercedes)
Pierre Gasly (Franţa/Alpine-Renault)
Linia a 7-a
Esteban Ocon (Franţa/Alpine-Renault)
Alexander Albon (Thailanda/Williams-Mercedes)
Linia a 8-a
Fernando Alonso (Spania/Aston Martin-Mercedes)
Valtteri Bottas (Finlanda/Sauber-Ferrari)
Linia a 9-a
Logan Sargeant (SUA/Williams-Mercedes)
Kevin Magnussen (Danemarca/Haas-Ferrari)
Linia a 10-a
Zhou Guanyu (China/Sauber-Ferrari)
Daniel Ricciardo (Australia/Racing Bulls-Red Bull)